pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-AOT ยืนยันกรณีลดสเปกคุณสมบัติวัสดุระบบไฟฟ้าโครงการก่อสร้างทางวิ่งเส้นที่ 3 ท่าอากาศยานสุวรรณภูมิ และท่าอากาศยานแม่ฟ้าหลวง เชียงราย
วันอังคารที่ 30 พฤศจิกายน 2564
AOT ยืนยันกรณีลดสเปกคุณสมบัติวัสดุระบบไฟฟ้าโครงการก่อสร้างทางวิ่งเส้นที่ 3 ท่าอากาศยานสุวรรณภูมิ และท่าอากาศยานแม่ฟ้าหลวง เชียงราย
ไม่เป็นความจริง
1) กรณีที่เอกชนผู้รับเหมาสร้างรันเวย์เส้นที่ 3 ท่าอากาศยานสุวรรณภูมิ (ทสภ.) ทั้งวิศวกรและผู้รับเหมาออกมาเปิดเผยว่าถูกกดดันให้ลดสเปกวัสดุระบบไฟ แต่เอกชนไม่ยอมลดสเปกเพราะกลัวมีความผิด และอาจส่งผลต่อ ความไม่ปลอดภัยผู้โดยสาร เรื่องนี้ส่อมีการทุจริตหรือไม่ ทราบเรื่องนี้หรือไม่ และได้มีการตรวจสอบแล้วหรือไม่
บริษัท ท่าอากาศยานไทย จํากัด (มหาชน) หรือ AOT ในฐานะผู้บริหาร ทสภ. ชี้แจงข้อเท็จจริงว่า AOT ได้ว่าจ้างบริษัท เนาวรัตน์พัฒนาการ จํากัด (มหาชน) และ บริษัท ถนอมวงศ์บริการ จํากัด ดําเนินการก่อสร้างทางวิ่ง เส้นที่ 3 ความยาว 4,000 เมตร ทางขับขนาน ทางขับเชื่อมและทางขับ Perimeter Taxiway เพื่อเพิ่มขีดความสามารถทางวิ่ง ทสภ.ให้มีศักยภาพรองรับปริมาณการจราจรทางอากาศที่เพิ่มขึ้นอย่างต่อเนื่องในอนาคต โดยได้เริ่มดําเนินการก่อสร้างโครงการมาตั้งแต่วันที่ 28 กันยายน 2563 ในการดําเนินโครงการตั้งแต่ขั้นตอนการจัดทําข้อกําหนดและขอบเขตงาน (Terms of Reference : TOR) AOT ได้กําหนดคุณสมบัติของวัสดุที่จะใช้ในโครงการ รวมถึงบัญชีรายชื่อวัสดุอุปกรณ์มาตรฐาน (Vendor List) ที่ผ่านเกณฑ์มาตรฐานสากลและผ่านข้อกําหนดในการใช้งานไว้อย่างชัดเจนและรัดกุม โดยเมื่อถึงขั้นตอนการติดตั้งระบบไฟฟ้าสนามบิน ผู้รับจ้างจะต้องนําเสนอวัสดุที่มีคุณสมบัติผ่านมาตรฐาน และอยู่ในรายการ Vendor List ตามที่กําหนดไว้ใน TOR และในสัญญาจ้างแก่ที่ปรึกษาโครงการฯ เพื่อเสนอต่อคณะกรรมการตรวจรับพัสดุพิจารณาก่อนเริ่มดําเนินการติดตั้งระบบไฟฟ้าสนามบินต่อไป ทั้งนี้ ปัจจุบันผู้รับจ้างยังไม่ได้ยื่นเสนอขออนุมัติระบบไฟฟ้าสนามบินดังกล่าวแต่อย่างใด เนื่องจากการดําเนินงานก่อสร้างยังอยู่ในขั้นตอนการปรับปรุงคุณภาพดิน ซึ่งเป็นระบบฐานรากของทางวิ่งเส้นที่ 3 ยังไม่ถึงกําหนดเวลาการดําเนินการติดตั้งระบบไฟฟ้าสนามบิน โดยผู้รับจ้างวางแผนที่จะเริ่มติดตั้งอุปกรณ์ระบบดังกล่าวประมาณกลางปี 2565
​ทั้งนี้ กระบวนการพิจารณาอนุมัติวัสดุของ AOT ได้ดําเนินการอย่างถูกต้องทุกขั้นตอน โดยยึดหลักประโยชน์สูงสุดของภาครัฐและความถูกต้องตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 เป็นสําคัญ ซึ่งการนําวัสดุที่ไม่ผ่านคุณสมบัติตามข้อกําหนด และไม่อยู่ใน Vendor List มาใช้ เป็นการขัดต่อหลักการทํางานของ AOT ภายใต้หลักธรรมาภิบาล โปร่งใส ตรวจสอบได้ ดังนั้นจึงไม่มีความเป็นไปได้ที่ AOT จะดําเนินการตามที่เป็นข่าว
2) เพราะลักษณะเดียวกันนี้เคยเกิดที่ท่าอากาศยานแม่ฟ้าหลวง เชียงราย (ทชร.) มาแล้ว เมื่อเอกชนไม่ยอมลดสเปกจึงถูกเปลี่ยนผู้รับเหมา กรณีที่มีการพาดพิงเรื่องการติดตั้งระบบไฟฟ้าที่ ทชร. ว่าเคยเกิดขึ้นมาแล้วนั้น
AOT ขอชี้แจงเพิ่มเติมว่า ข้อพาดพิงดังกล่าวไม่เป็นความจริงแต่อย่างใด เนื่องจากสัญญาก่อสร้างระบบทางขับขนานด้านทิศเหนือ และปรับปรุงทางขับท้ายหลุมจอด พร้อมทางขับ A และ B ทชร.ได้มีหนังสือแจ้งเริ่มงานเมื่อวันที่ 4 ตุลาคม 2564 ซึ่งปัจจุบันทางผู้รับจ้างยังอยู่ในช่วงการเตรียมงาน จึงยังไม่ได้มีการเสนอสเปกของระบบไฟฟ้าสนามบินให้ AOT อนุมัติแต่อย่างใด โดยการดําเนินการในส่วนนี้มีแผนจะติดตั้งในเดือนกรกฎาคม 2565
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงวัฒนธรรม ร่วมหารือกับ นายอมรภัทร ชมรัตน์ Managing Director NEXT STEP และคณะ
วันศุกร์ที่ 12 พฤศจิกายน 2564
ผู้ช่วยรัฐมนตรีประจํากระทรวงวัฒนธรรม ร่วมหารือกับ นายอมรภัทร ชมรัตน์ Managing Director NEXT STEP และคณะ
ผู้ช่วยรัฐมนตรีประจํากระทรวงวัฒนธรรม ร่วมหารือกับ นายอมรภัทร ชมรัตน์ Managing Director NEXT STEP และคณะ
วันที่ ๑๒ พฤศจิกายน ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมาย นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ร่วมหารือกับ นายอมรภัทร ชมรัตน์ Managing Director NEXT STEP และคณะผู้แทน NEXT STEP (บริษัท เนกซ์สเตป จํากัด) ในโอกาสเข้านําเสนอโครงการรายการ "Thainess" และแนวทางความร่วมมือระหว่าง เนกซ์สเตป กับกระทรวงวัฒนธรรม ในระยะสั้น และระยะยาว และแนวทางการสนับสนุนวัฒนธรรม และค่านิยมของไทย ผ่านเนื้อหารายการ เพื่อสร้าง Soft power ให้กับประเทศไทย ผ่านช่องทางสื่อ "Thainess" โดยมี นางสาวนวลวรรณ ดาระสวัสดิ์ ผู้เชี่ยวชาญเฉพาะด้านนโยบายและยุทธศาสตร์ และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น ๗ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ศูนย์ติดตามและแก้ไขปัญหาภัยพิบัติด้านการเกษตร เคาะร่างหลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตร ผู้ประสบภัยพิบัติกรณีฉุกเฉิน
วันจันทร์ที่ 5 กรกฎาคม 2564
ศูนย์ติดตามและแก้ไขปัญหาภัยพิบัติด้านการเกษตร เคาะร่างหลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตร ผู้ประสบภัยพิบัติกรณีฉุกเฉิน
ศูนย์ติดตามและแก้ไขปัญหาภัยพิบัติด้านการเกษตร เคาะร่างหลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตร ผู้ประสบภัยพิบัติกรณีฉุกเฉิน พร้อมเตรียมแผนการป้องกันและบรรเทาสาธารณภัยด้านการเกษตร ในช่วงฤดูฝน ปี 2564
นายสําราญ สาราบรรณ์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ ครั้งที่ 2/2564 วันจันทร์ที่ 5 มิถุนายน 2564 เวลา 10.30 – 12.00 น.ณ ห้องประชุมกระทรวงเกษตรและสหกรณ และในรูปแบบระบบ VDO Conference ด้วยโปรแกรม Zoom Meetings โดยมีผู้บริหารกระทรวงเกษตร และหน่วยงานที่เกี่ยวข้องเข้าร่วม ว่า เนื่องจากสถานการณ์การระบาดของโรคลัมปี - สกิน ในโค และกระบือ ทําให้เกษตรกรผู้เลี้ยงสัตว์ได้รับความเสียหายจากสัตว์ตายเป็นจํานวนมาก ประกอบกับปัจจุบันราคาต้นทุนการเลี้ยงสัตว์เพิ่มสูงขึ้น มีการเลี้ยงเป็นอาชีพมากขึ้น มีการยกระดับมาตรฐานการเลี้ยงให้ดีกว่าเดิม ดังนั้น กรมปศุสัตว์ จึงขอเสนอปรับเกณฑ์การให้ความช่วยเหลือเกษตรกรผู้ประสบภัยพิบัติกรณีฉุกเฉิน ดังนี้ 1. ปรับเกณฑ์จํานวนตัวที่ให้ความช่วยเหลือ 2 รายการ คือโค กระบือ จากรายละไม่เกิน 2 ตัว เป็น รายละไม่เกิน 5 ตัว 2. ปรับราคาอัตราการให้ความช่วยเหลือให้เพิ่มสูงขึ้น โดยที่ประชุมได้เห็นชอบร่าง หลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตร ผู้ประสบภัยพิบัติกรณีฉุกเฉิน พ.ศ. .... และเตรียมเสนอกรมบัญชีกลางพิจารณาต่อไป
นอกจากนี้ ที่ประชุมยังได้เห็นชอบแผนการป้องกันและบรรเทาสาธารณภัยด้านการเกษตร ในช่วงฤดูฝน ปี 2564 ซึ่งกําหนดมาตรการลดความเสี่ยงจากอุทกภัยและฝนทิ้งช่วง ประกอบด้วย คือ 1. การเตรียมความพร้อม การป้องกันและลดผลกระทบ 2. การเผชิญเหตุ และ 3. การฟื้นฟูให้ดีกว่าเดิม โดยขั้นตอนการเตรียมความพร้อมนั้น ให้หน่วยงานต่างๆ เตรียมความพร้อมในขอบข่ายภารกิจของหน่วยงานตนเอง อาทิ ให้กรมชลประทาน ว่างแผนจัดสรรน้ํา กรมการข้าว กําหนดพื้นที่เป้าหมายส่งเสริมการปลูกข่าว กรมชลประทาน กรมพัฒนาที่ดิน สํานักงานการปฏิรูปที่ดินเพื่อเกษตรกรรม เพิ่มและปรับปรุงแหล่งกักเก็บน้ําเดิมที่มีอยู๋ให้พร้อมรองรับปริมาณฝน กรมฝนหลวง จัดตั้งศูนย์ปฏิบัติการฝนหลวง 13 ศูนย์ ฐานเติมสาร 4 ฐาน ช่วงเดือนพฤษภาคม - ตุลาคม 2564 เพื่อเพิ่มปริมาณน้ําฝนให้พื้นที่เกษตรกรรม ในช่วงเริ่มฤดูเพาะปลูกพืชเศรษฐกิจประจําปี เป็นต้น
การเผชิญเหตุ ได้แก่ การบริหารจัดการน้ํา การเร่งระบายน้ํา สนับสนุนเครื่องสูบน้ํา เครื่องผลักดันน้ํา และเครื่องจักรกลอื่นๆ สนับสนุนเสบียงอาหารสัตว์ ดูแลสุขภาพสัตว์สนับสนุนเรือตรวจการและเจ้าหน้าที่ ช่วยเหลือและสื่อสารสถานการณ์กรณีฝนทิ้งช่วงหรือฝนน้อยกว่าค่าปกติ เช่น การปฏิบัติการฝนหลวง สนับสนุนเครื่องสูบน้ําหรือรถบรรทุกน้ํา
การฟื้นฟูให้ดีกว่าเดิม ได้แก่ การสํารวจและประเมินความเสียหาย เพื่อช่วยเหลือตามระเบียบที่เกี่ยวข้อง การจัดหน่วยเคลื่อนที่ เพื่อเยี่ยมเยียนและให้การช่วยเหลือระยะเร่งด่วน การสนับสนุนพันธุ์สัตว์น้ํา และเมล็ดพันธุ์ดีการซ่อมแซมโครงสร้างด้านชลประทาน เครื่องมือและเครื่องจักรกลทางการเกษตร การบําบัดน้ําเสียและปรับปรุงบํารุงดิน การสนับสนุนแหล่งเงินกู้ดอกเบี้ยต่ํา
รัฐบาลไทย-ข่าวทำเนียบรัฐบาล-รัฐบาล อนุมัติ คนละครึ่ง ระยะที่ 4 ก.พ.-เม.ย.65
วันเสาร์ที่ 29 มกราคม 2565
รัฐบาล อนุมัติ คนละครึ่ง ระยะที่ 4 ก.พ.-เม.ย.65
วันศุกร์ที่ 28 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ รัฐบาลเดินหน้าฟื้นฟูเศรษฐกิจจนถึงระดับฐานรากอย่างต่อเนื่อง โดยอนุมัติโครงการคนละครึ่ง ระยะที่ 4 พร้อมกรอบวงเงิน 34,800 ล้านบาท เป็นวงเงินให้ผู้เข้าร่วมโครงการซื้อสินค้าและบริการแบบร่วมจ่ายวันละไม่เกิน 150 บาท/คน ตั้งแต่วันที่ 1 ก.พ.- 30 เม.ย.65 รวม 1,200 บาท/คน สําหรับผู้ที่เคยใช้สิทธิโครงการคนละครึ่ง ระยะที่ 3 มาก่อน จะต้องยืนยันสิทธิเพื่อเข้าร่วมโครงการระยะ 4 ตั้งแต่วันที่ 1 ก.พ. เป็นต้นไป และเริ่มใช้จ่ายภายในวันที่ 28 ก.พ. ไม่เช่นนั้นจะถูกตัดสิทธิ ส่วนผู้ที่ไม่ได้เข้าร่วมโครงการระยะที่ 3 สามารถลงทะเบียนเข้าร่วมโครงการระยะที่ 4 ได้ทางเว็บไซต์ www.คนละครึ่ง.com หรือ แอปพลิเคชัน เป๋าตัง ตั้งแต่วันที่ 10 ก.พ.65 จนกว่าจะเต็ม 1 ล้านสิทธิ และเริ่มใช้จ่ายในวันที่ 17 ก.พ. – 30 เม.ย.65 “สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ สั่งการทุกหน่วยงานเร่งช่วยเหลือประชาชน หลังน้ำทะเลหนุนใน กทม. – ปริมณฑล
วันจันทร์ที่ 8 พฤศจิกายน 2564
นายกฯ สั่งการทุกหน่วยงานเร่งช่วยเหลือประชาชน หลังน้ําทะเลหนุนใน กทม. – ปริมณฑล
....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม รับทราบปัญหาน้ําท่วมขังจากน้ําทะเลหนุนในหลายพื้นที่ของกทม. และปริมณฑล โดยสั่งการให้ทุกหน่วยงานที่เกี่ยวข้องเร่งแก้ปัญหาและลดผลกระทบในเบื้องต้น
.
ทั้งการจัดเจ้าหน้าที่ออกช่วยเหลือประชาชน การเร่งระบายน้ํา การนํากระสอบทรายมาช่วยกั้นน้ําโดยเร็วที่สุด เพื่อป้องกันปัญหาน้ําหนุนและปัญหาฝนตกซ้ําที่อาจเกิดขึ้นอีก พร้อมติดตามสถานการณ์อย่างต่อเนื่อง
.
ประชาชนสามารถติดตามสถานการณ์น้ําได้ที่เว็บไซต์สํานักการระบายน้ํา กทม.https://dds.bangkok.go.th/เพื่อรับทราบข้อมูลสถานการณ์น้ําล่วงหน้า
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การประชุมคณะกรรมการจัดงานรางวัลอุตสาหกรรม ประจำปี พ.ศ.2564 ครั้งที่ 1/2564
วันอังคารที่ 15 มิถุนายน 2564
การประชุมคณะกรรมการจัดงานรางวัลอุตสาหกรรม ประจําปี พ.ศ.2564 ครั้งที่ 1/2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ.2564 ครั้งที่ 1/2564 ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
วันนี้ (15 มิถุนายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ.2564 ครั้งที่ 1/2564 ที่ประชุมมีการปรับแผนการดําเนินงานการจัดงานรางวัลอุตสาหกรรม และพิจารณาจํานวนรางวัลของแต่ละประเภท และรายงานความคืบหน้าการพิจารณาคัดเลือกอุตสาหกรรมยอดเยี่ยม อุตสาหกรรมดีเด่น และอุตสาหกรรมขนาดกลางและขนาดย่อมดีเด่น ประจําปี พ.ศ.2564 โดยมีคณะกรรมการจัดงานฯ ร่วมประชุม ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
ทั้งนี้ การจัดประชุมฯ ดังกล่าว เป็นไปตามมาตรการควบคุมและป้องกันการแพร่ระบาดของเชื้อไวรัส โควิด-19 ตามข้อกําหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 22 ลงวันที่ 29 เมษายน พ.ศ. 2564
รัฐบาลไทย-ข่าวทำเนียบรัฐบาล-นายกรัฐมนตรี มอบตัวแทน เยี่ยมตำรวจที่ได้รับบาดเจ็บจากการปฏิบัติหน้าที่ควบคุมฝูงชน
วันจันทร์ที่ 30 สิงหาคม 2564
นายกรัฐมนตรี มอบตัวแทน เยี่ยมตํารวจที่ได้รับบาดเจ็บจากการปฏิบัติหน้าที่ควบคุมฝูงชน
นายกรัฐมนตรี มอบตัวแทน เยี่ยมตํารวจที่ได้รับบาดเจ็บจากการปฏิบัติหน้าที่ควบคุมฝูงชน
วันนี้ (30 สิงหาคม 2564) นาย ธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายนางสาวดวงสุดา ศรียงค์ รองเลขาธิการนายกรัฐมนตรีฝ่ายบริหาร เยี่ยม เจ้าหน้าที่ตํารวจจํานวน 2 รายที่ได้รับบาดเจ็บจากการปฏิบัติหน้าที่ควบคุมฝูงชนจากการชุมนุมเมื่อวันที่ 29 สิงหาคมที่ผ่านมา ได้แก่ ส.ต.ต.กิตติศักดิ์ เวฬุวนารักษ์ ผบ.หมู่ (ป.) สน.ลาดกระบัง ซึ่งประจําจุด แยกดินแดง และ ส.ต.ต.ณรงค์ชัย แซ่ตั่น ผบ.หมู่ ป. สน.บางกอกน้อย ซึ่งประจําจุด ชุดเคลื่อนที่เร็ว ณ โรงพยาบาลตํารวจ
“ท่านนายกรัฐมนตรียังฝากความห่วยใยเจ้าหน้าที่ทั้งสองท่านได้รับบาดเจ็บ พร้อมทั้งเน้นให้ทุกภาคส่วนปฏิบัติหน้าที่ด้วยความความระมัดระวังในการเข้าระงับเหตุและควบคุมฝูงชน ยึดหลักสากล ปฏิบัติการตามสถานการณ์และความจําเป็นเท่านั้น พร้อมทั้งขอให้กลุ่มผู้ชุมนุมและผู้ที่ต้องการแสดงออกทางการเมืองเสนอความคิดเห็นหรือข้อร้องเรียนมายังรัฐบาลด้วยแนวทางอย่างสุจริต หลีกเลี่ยงการใช้ความรุนแรงและใช้ช่องทางตามกฎหมายที่มีอยู่” นายธนกร ฯ กล่าว
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมการขนส่งทางบก เตือนอย่าหลงเชื่อโฆษณาขายป้ายแดงในสื่อสังคมออนไลน์ พร้อมย้ำ ซื้อป้ายแดงปลอมไปใช้ถือว่าผิดกฎหมายอาญามีโทษถึงขั้นจำคุก
วันศุกร์ที่ 26 พฤศจิกายน 2564
กรมการขนส่งทางบก เตือนอย่าหลงเชื่อโฆษณาขายป้ายแดงในสื่อสังคมออนไลน์ พร้อมย้ํา ซื้อป้ายแดงปลอมไปใช้ถือว่าผิดกฎหมายอาญามีโทษถึงขั้นจําคุก
...
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) พบการประกาศขายป้ายแดง พร้อมสมุดคู่มือประจํารถใช้กับเครื่องหมายพิเศษ ในสื่อสังคมออนไลน์ โดยดําเนินการตรวจสอบแล้วพบว่าเป็น “ป้ายแดงปลอม” ที่มิได้ออกให้โดย ขบ. และป้ายแดงที่ถูกต้องอยู่ในความครอบครองของบริษัทผู้จําหน่ายรถที่ได้รับอนุญาตให้ใช้เครื่องหมายป้ายแดง จึงขอย้ําเตือนประชาชนอย่าหลงเชื่อซื้อป้ายแดงที่มีการประกาศขายดังกล่าว เนื่องจากการนําป้ายแดงปลอมไปติดที่รถจะมีความผิดตามกฎหมายอาญา เข้าข่ายความผิดฐานใช้เอกสารทางราชการปลอม มีโทษถึงขั้นจําคุกตั้งแต่ 6 เดือน - 5 ปี ปรับตั้งแต่ 1,000 - 10,000 บาท หรือทั้งจําทั้งปรับ สําหรับวิธีการสังเกตป้ายแดงที่ออกให้โดย ขบ. อย่างถูกต้องตามกฎหมายนั้น สามารถสังเกตได้จากตัวย่อนูน ขส ที่มุมด้านล่างขวาต้องมีลายน้ําตราเครื่องหมายราชการ ขบ. (รูปมาตุลีเทพบุตรขับรถเทียมม้า) ปรากฏในแผ่นป้ายทะเบียนรถ ซึ่งเป็นลักษณะเฉพาะที่กําหนดไว้ ซึ่ง ขบ. ออกให้แก่บริษัทตัวแทนจําหน่ายรถสําหรับใช้ติดรถเพื่อนํารถไปส่งให้ลูกค้าหรือนํารถไปซ่อมแซมเท่านั้น โดยแต่ละบริษัทตัวแทนจําหน่ายรถจะมีหมวดและหมายเลขป้ายแดงหมุนเวียนโดยต้องใช้คู่กับสมุดคู่มือประจํารถ และใบอนุญาตให้ใช้รถด้วย ไม่ใช่ป้ายทะเบียนส่วนบุคคลที่ผู้ใดจะนําไปจําหน่ายต่อได้
รองอธิบดีกรมการขนส่งทางบก กล่าวเพิ่มเติมว่า ขบ. มีระบบบริการใบอนุญาตเครื่องหมายพิเศษ (ป้ายแดง) สําหรับผู้จําหน่ายรถหรือตัวแทนจําหน่ายในการรายงานข้อมูลการใช้และตรวจสอบเครื่องหมายป้ายแดง โดยบันทึกข้อมูลการใช้เครื่องหมายฯ เมื่อส่งมอบรถให้กับผู้ซื้อประกอบด้วย หมายเลขเครื่องหมายฯ ยี่ห้อรถ หมายเลขตัวรถ หมายเลขเครื่องยนต์ เลขที่ใบอนุญาต หมายเลขสมุดประจํารถ วันที่อยู่ในความครอบครองของผู้ซื้อรถ ข้อมูลผู้ซื้อ และวันที่ต้องจดทะเบียนรถ ซึ่งขณะนี้ อยู่ระหว่างดําเนินการปรับปรุงกระบวนงานให้บริการแบบออนไลน์ (e-Service) เพื่อให้สามารถตรวจสอบสถานะการครอบครองป้ายแดง ผู้จําหน่ายรถ หรือตัวแทนจําหน่าย และผู้ซื้อรถได้อย่างมีประสิทธิภาพ ป้องกันการใช้ป้ายแดงปลอมได้
สําหรับการใช้รถป้ายแดงเป็นระยะเวลานานโดยไม่นํารถ
ไปจดทะเบียนและเสียภาษีประจําปีให้ถูกต้อง การกระทําดังกล่าวถือว่ามีความผิดตามกฎหมายว่าด้วยรถยนต์ฐานใช้รถโดยไม่จดทะเบียน มีโทษปรับสูงสุดไม่เกิน 10,000 บาท ซึ่งหากรถเกิดอุบัติเหตุ หรือถูกโจรกรรมรถยนต์จะยากต่อการติดตามตรวจสอบ จึงแนะนําให้ผู้ที่ซื้อรถใหม่รีบนํารถมาจดทะเบียนให้ถูกต้อง ณ ขบ. หรือสํานักงานขนส่งจังหวัดที่ประสงค์จดทะเบียนรถโดยเร็ว
รัฐบาลไทย-ข่าวทำเนียบรัฐบาล-ครม. เว้นภาษีโอนคริปโทฯ - โทเคน เริ่ม 1 เม.ย. 65 – 31 ธ.ค. 66
วันศุกร์ที่ 11 มีนาคม 2565
ครม. เว้นภาษีโอนคริปโทฯ - โทเคน เริ่ม 1 เม.ย. 65 – 31 ธ.ค. 66
.....
ครม. (8 มี.ค. 65) อนุมัติหลักการ ร่าง พ.ร.ฎ.ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม จํานวน 2 ฉบับ และ ร่างกฎกระทรวงว่าด้วยการยกเว้นรัษฎากร 1 ฉบับ ซึ่งเป็นการยกเว้นภาษีมูลค่าเพิ่ม สําหรับการโอนคริปโทเคอร์เรนซีหรือโทเคนดิจิทัลในศูนย์ซื้อขายสินทรัพย์ดิจิทัลที่ได้รับอนุญาต และการโอนสกุลเงินดิจิทัลที่ออกโดยธนาคารแห่งประเทศไทย ตั้งแต่ 1 เม.ย. 65 – 31 ธ.ค. 66
.
และยกเว้นภาษีเงินได้บุคคลธรรมดา สําหรับผลประโยชน์ที่ได้รับจากการโอนคริปโทเคอร์เรนซีหรือโทเคนดิจิทัล เฉพาะส่วนที่ตีราคาเป็นเงินได้เกินกว่าที่ลงทุน เป็นจํานวนเท่ากับผลขาดทุนจากการโอนที่เกิดขึ้นในปีภาษีเดียวกัน โดยคํานวณกําไรลบด้วยขาดทุนแล้วเหลือเท่าใด ค่อยนําส่วนนั้นไปคํานวณภาษีเงินได้บุคคลธรรมดา ตั้งแต่วันที่ 14 พ.ค. 61 เป็นต้นไป
.
อ่านเพิ่มเติม คลิก >>https://www.thaigov.go.th/news/contents/details/52321
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส ติดตามความคืบหน้าการบริหารจัดการทรัพย์สินของโครงการดาวเทียมสื่อสารภายในประเทศภายหลังสิ้นสุดสัมปทาน เน้นประโยชน์สูงสุดต่อประชาชน
วันอังคารที่ 23 พฤศจิกายน 2564
ดีอีเอส ติดตามความคืบหน้าการบริหารจัดการทรัพย์สินของโครงการดาวเทียมสื่อสารภายในประเทศภายหลังสิ้นสุดสัมปทาน เน้นประโยชน์สูงสุดต่อประชาชน
ดีอีเอส ติดตามความคืบหน้าการบริหารจัดการทรัพย์สินของโครงการดาวเทียมสื่อสารภายในประเทศภายหลังสิ้นสุดสัมปทาน เน้นประโยชน์สูงสุดต่อประชาชน
เมื่อวันที่22พฤศจิกายน2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการประสานงานตามสัญญามอบสิทธิบริหารจัดการดาวเทียมฯครั้งที่2/2564ณสํานักงานปลัดกระทรวงดิจิทัลเพื่อเศรษฐกิจและสังคมเพื่อติดตามความคืบหน้าการบริหารจัดการทรัพย์สินของโครงการดาวเทียมสื่อสารภายในประเทศและกํากับดูแลการดําเนินงานของบริษัทโทรคมนาคมแห่งชาติจํากัด(มหาชน)ให้มีประสิทธิภาพและเกิดประโยชน์สูงสุดต่อประชาชนและประเทศชาติซึ่งเป็นไปตามมติของคณะกรรมการนโยบายอวกาศแห่งชาติและคณะกรรมการดิจิทัลเพื่อเศรษฐกิจและสังคมแห่งชาติที่เห็นชอบให้NTเป็นผู้บริหารจัดการทรัพย์สินของโครงการดาวเทียมสื่อสารภายในประเทศจนสิ้นสุดอายุทางวิศวกรรมของดาวเทียมหลังจากสิ้นสุดสัญญาสัมปทานกับบริษัทไทยคมจํากัด(มหาชน)
ทั้งนี้การให้NTซึ่งเป็นหน่วยงานของรัฐเข้ามาบริหารจัดการทรัพย์สินในโครงการนี้จะทําให้ประเทศไทยมีความมั่นคงด้านการสื่อสารโทรคมนาคมผ่านดาวเทียมมากยิ่งขึ้นซึ่งดาวเทียมสื่อสารถือเป็นโครงสร้างพื้นฐานที่สําคัญอย่างหนึ่งที่ให้บริการสาธารณะดังนั้นการให้บริการดาวเทียมสื่อสารจึงเป็นกลไกสําคัญในการลดความเหลื่อมล้ําในสังคมสําหรับการเข้าถึงอินเทอร์เน็ตและการติดต่อสื่อสารอีกทั้งเป็นการสร้างความเชื่อมั่นให้แก่ผู้ใช้บริการดาวเทียมของไทย
***************
รัฐบาลไทย-ข่าวทำเนียบรัฐบาล-ผู้ป่วยโควิดไปเลือกตั้งอย่างไร
วันศุกร์ที่ 20 พฤษภาคม 2565
ผู้ป่วยโควิดไปเลือกตั้งอย่างไร
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-นโยบายที่จะให้ประชาชนกลุ่มอาชีพอื่นได้รับการขึ้นทะเบียนเช่นเดียวกับเกษตรกรมีหรือไม่ อย่างไร
วันพุธที่ 22 กันยายน 2564
นโยบายที่จะให้ประชาชนกลุ่มอาชีพอื่นได้รับการขึ้นทะเบียนเช่นเดียวกับเกษตรกรมีหรือไม่ อย่างไร
กระทู้ถามของสภาผู้แทนราษฎร  เรื่อง การดําเนินการให้ประชาชนกลุ่มอาชีพอื่นทั่วประเทศได้รับการ ขึ้นทะเบียนอย่างทั่วถึง
ถาม นโยบายที่จะให้ประชาชนกลุ่มอาชีพอื่นได้รับการขึ้นทะเบียนเช่นเดียวกับเกษตรกรมีหรือไม่ อย่างไร
ตอบ ปัจจุบันมีการขึ้นทะเบียนการประกอบอาชีพโดยหน่วยงานต่าง ๆ เช่น
1. ฐานข้อมูลเกษตรกร                       กระทรวงเกษตรและสหกรณ์
2. ฐานข้อมูลลูกจ้างและผู้ประกอบอาชีพอิสระ   สํานักงานประกันสังคม
ที่ประกันตนในระบบประกันสังคม
3. ฐานข้อมูลผู้มีใบอนุญาตมัคคุเทศก์หรือไกด์         กรมการท่องเที่ยว
4. ฐานข้อมูลผู้ให้บริการในสถานประกอบการเพื่อสุขภาพ  กรมสนับสนุนบริการสุขภาพ
5. ฐานข้อมูลเครือข่ายประชาชนผู้ประกอบอาชีพและ  กระทรวงวัฒนธรรม
ผู้ประกอบการด้านศิลปวัฒนธรรม
6. ฐานข้อมูลผู้ประกอบอาชีพอิสระที่เป็นผู้มีรายได้น้อย กระทรวงการคลัง
ในการลงทะเบียนเพื่อสวัสดิการแห่งรัฐ
ดูรายละเอียดเพิ่มเติมได้ที่ราชกิจจานุเบกษา เล่ม 138 ตอนพิเศษ 84 ง วันที่ 20 เม.ย. 64
รัฐบาลไทย-ข่าวทำเนียบรัฐบาล-เตือน! 11 จังหวัดภาคใต้ เฝ้าระวังอุทกภัย ช่วงวันที่ 3 - 6 พ.ย. 64
วันอังคารที่ 2 พฤศจิกายน 2564
เตือน! 11 จังหวัดภาคใต้ เฝ้าระวังอุทกภัย ช่วงวันที่ 3 - 6 พ.ย. 64
....
กรมป้องกันและบรรเทาสาธารณภัย (ปภ.) แจ้งหน่วยงานที่เกี่ยวข้องและประชาชนในพื้นที่ 11 จังหวัด ได้แก่ จ.สุราษฎร์ธานี นครศรีธรรมราช สตูล สงขลา ปัตตานี ยะลา นราธิวาส กระบี่ ระนอง ภูเก็ต และตรัง เฝ้าระวังและติดตามสถานการณ์น้ําอย่างใกล้ชิด ในช่วงวันที่ 3 - 6 พ.ย. 64 แบ่งเป็น
.
1.พื้นที่เฝ้าระวังน้ําหลาก ดินถล่ม ได้แก่ จ.สุราษฎร์ธานี นครศรีธรรมราช สตูล สงขลา ปัตตานี ยะลา และนราธิวาส
2.พื้นที่เฝ้าระวังระดับน้ําในอ่างเก็บน้ําขนาดใหญ่ - กลาง ที่เสี่ยงน้ําล้น กระทบพื้นที่ท้ายอ่าง ได้แก่ จ.สุราษฎร์ธานี กระบี่ ระนอง ภูเก็ต และตรัง
3.พื้นที่เฝ้าระวังระดับน้ําเพิ่มขึ้นในพื้นที่ลุ่มต่ํา
รัฐบาลไทย-ข่าวทำเนียบรัฐบาล-ชวนทำความเข้าใจ! ...หากต้อง #กักตัวที่บ้าน (Home Isolation)
วันจันทร์ที่ 5 กรกฎาคม 2564
ชวนทําความเข้าใจ! ...หากต้อง #กักตัวที่บ้าน (Home Isolation)
....
การระบาดของโรคโควิด-19 ขยายวงกว้าง การปรับรูปแบบการรักษาให้สอดคล้องกับสถานการณ์จึงจําเป็น
.
รัฐบาลจึงมีแนวคิด#การกักตัวได้ที่บ้านHome Isolation ในกลุ่มผู้ที่ไม่มีอาการ (สีเขียว) ซึ่งจะส่งผลดีต่อการบริหารจัดการเตียงใน รพ.สนาม ทําให้มีเตียงเพียงพอรองรับผู้ป่วยอาการหนัก
.
เบื้องต้นผู้ป่วยที่เข้าข่ายสามารถกักตัวที่บ้าน ภายใต้การดูแลของทีมแพทย์ พยาบาลนั้น มีลักษณะดังนี้
- มีอายุน้อยกว่า 60 ปี และไม่มีอาการ (asymptomatic cases)
- มีสุขภาพร่างกายแข็งแรง อยู่คนเดียว/ มีผู้อยู่ร่วมที่พักไม่เกิน 1 คน
- ไม่มีภาวะอ้วน (ภาวะอ้วน หมายถึง ดัชนีมวลกาย > 30 กก./ม.2 หรือ น้ําหนักตัว > 90 กก.)
- ไม่ป่วยเป็น โรคปอดอุดกั้นเรื้อรัง (COPD) โรคไตเรื้อรัง (CKD) โรคหัวใจและหลอดเลือด โรคหลอดเลือดสมอง โรคเบาหวานที่ควบคุมไม่ได้ และโรคอื่น ๆ ตามดุลยพินิจของแพทย์
.
สําหรับผู้ป่วยที่สามารถกักตัวที่บ้านได้นั้น มีข้อปฏิบัติตัวดังนี้
1. ห้ามผู้ใดมาเยี่ยมบ้านระหว่างแยกกักตัว
2. ไม่เข้าใกล้หรือสัมผัสกับผู้สูงอายุหรือเด็กอย่างเด็ดขาด โดยรักษาระยะห่างอย่างน้อย 2 เมตร
3. แยกห้องพัก ของใช้ส่วนตัวกับผู้อื่น หากแยกห้องไม่ได้ควรแยกบริเวณที่นอนให้ห่างจากคนอื่นมากที่สุด และควรเปิดหน้าต่างให้อากาศถ่ายเท
4. หลีกเลี่ยงการรับประทานอาหารร่วมกัน
5. สวมหน้ากากอนามัย / หน้ากากผ้า ตลอดเวลาที่จะออกมาจากห้องที่พักอาศัย
6. ล้างมือด้วยสบู่หรือทําความสะอาดมือด้วย Alcohol gel ทุกครั้งที่จําเป็นจะต้องสัมผัสกับผู้อื่นหรือหยิบจับของที่จะต้องใช้ร่วมกับผู้อื่น
7. แยกซักเสื้อผ้า ผ้าขนหนู และเครื่องนอน ด้วยน้ําและสบู่หรือผงซักฟอก ควรใช้ห้องน้ําแยกจากผู้อื่น หากเลี่ยงไม่ได้ ให้ใช้คนสุดท้าย ปิดฝาชักโครกก่อนกดน้ํา พร้อมทําความสะอาดอยู่เสมอ
.
สิ่งสําคัญ คือ ให้สังเกตอาการตนเอง วัดอุณหภูมิทุกวัน หากมีอาการแย่ลง เช่น หอบ เหนื่อย ไข้สูงลอย ไม่สามารถปฏิบัติกิจกรรมในชีวิตประจําวันได้ ให้รีบโทรติดต่อโรงพยาบาลที่รักษาอยู่
.
ทั้งนี้ สปสช. ได้ตรียมพร้อมดําเนินการด้านต่าง ๆ เช่น จัดซื้ออุปกรณ์สําหรับผู้ป่วยแยกกักตัว เครื่องวัดระดับออกซิเจนในเลือด ที่วัดอุณหภูมิร่างกาย ยาดูแลรักษา เป็นต้น พร้อมสนับสนุนโรงพยาบาลวันละ 1,000 บาท/ราย เป็นค่าติดตาม/ค่าอาหาร 3 มื้อของผู้ป่วย
.
โดยแนวคิดดังกล่าว กระทรวงสาธารณสุขได้วางระบบต่าง ๆ ไว้แล้ว และอยู่ในกระบวนการพิจารณาของ ศบค. กทม. ระยะต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกดีอีเอส ย้ำบริการขนส่งไม่ได้ปิดทุกแห่งหรือทุกพื้นที่ เตือนข่าวบิดเบือน ธุรกิจขนส่งทุกแห่งไม่สามารถส่งของได้ทุกพื้นที่ เนื่องจากสถานการณ์โควิด-19
วันอังคารที่ 27 กรกฎาคม 2564
โฆษกดีอีเอส ย้ําบริการขนส่งไม่ได้ปิดทุกแห่งหรือทุกพื้นที่ เตือนข่าวบิดเบือน ธุรกิจขนส่งทุกแห่งไม่สามารถส่งของได้ทุกพื้นที่ เนื่องจากสถานการณ์โควิด-19
โฆษกดีอีเอส ย้ําบริการขนส่งไม่ได้ปิดทุกแห่งหรือทุกพื้นที่ เตือนข่าวบิดเบือน ธุรกิจขนส่งทุกแห่งไม่สามารถส่งของได้ทุกพื้นที่ เนื่องจากสถานการณ์โควิด-19
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส) กล่าวว่าตามที่มีการเผยแพร่ข้อมูลในโซเชียลมีเดียเรื่องธุรกิจขนส่งทุกแห่งไม่สามารถส่งของได้ทุกพื้นที่เนื่องจากสถานการณ์โควิด-19 ทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยบริษัทไปรษณีย์ไทยจํากัดพบว่าประเด็นดังกล่าวนั้นเป็นข้อมูลบิดเบือน
จากกรณีการส่งต่อข้อมูลแจ้งข่าวว่าธุรกิจขนส่งทุกแห่งไม่สามารถส่งของได้ทุกพื้นที่เนื่องจากสถานการณ์โควิด-19ทางบริษัทไปรษณีย์ไทยจํากัดได้ตรวจสอบเรื่องดังกล่าวและชี้แจงว่ามีการบิดเบือนข้อมูลบางส่วนเนื่องจากสถานการณ์การระบาดของโควิด-19ที่มีความรุนแรงส่งผลให้มีเจ้าหน้าที่ไปรษณีย์ไทยติดเชื้อในบางพื้นที่โดยเฉพาะในพื้นที่ควบคุมสูงสุดและเข้มงวดเพื่อให้เป็นไปตามมาตรการควบคุมการแพร่ระบาดไปรษณีย์ไทยจึงมีความจําเป็นต้องปิดให้บริการรับฝากชั่วคราวหรืองดนําจ่ายชั่วคราวจึงทําให้การนําจ่ายล่าช้ารวมทั้งปิดทําการไปรษณีย์ที่อยู่ในห้างสรรพสินค้าชั่วคราวงดรับฝากผลไม้ต้นไม้และสิ่งของที่เน่าเสียง่ายช่วงวันที่23 - 31กรกฎาคม2564เนื่องจากเป็นช่วงที่มีวันหยุดยาว
ดังนั้นขอย้ําว่าไม่ได้ปิดบริการทุกแห่งหรือทุกพื้นที่ตามที่กล่าวอ้างแต่อย่างใดการขายสินค้าออนไลน์และการส่งสินค้าทางบริการขนส่งยังคงดําเนินการได้ตามปกติ
ข้อมูลที่มีการโพสต์และแชร์ต่อในขณะนี้จึงเป็นข้อมูลบิดเบือนขอความร่วมมือประชาชนไม่แชร์ไม่ส่งต่อข่าวดังกล่าวเพื่อป้องกันผลกระทบที่อาจเกิดขึ้นเพื่อให้ประชาชนได้รับข้อมูลข่าวสารเพิ่มเติมจากบริษัทไปรษณีย์ไทยจํากัดสามารถติดตามได้ที่เว็บไซต์www.thailandpost.co.thหรือโทร. 0 28313131
************
รัฐบาลไทย-ข่าวทำเนียบรัฐบาล-รองนายกฯ หารือ ออท.อินโดนีเซีย ชื่นชมความสำเร็จ Phuket Sandbox พร้อมแลกเปลี่ยนประสบการณ์การจัดการของไทย
วันอังคารที่ 28 ธันวาคม 2564
รองนายกฯ หารือ ออท.อินโดนีเซีย ชื่นชมความสําเร็จ Phuket Sandbox พร้อมแลกเปลี่ยนประสบการณ์การจัดการของไทย
รองนายกฯ หารือ ออท.อินโดนีเซีย ชื่นชมความสําเร็จ Phuket Sandbox พร้อมแลกเปลี่ยนประสบการณ์การจัดการของไทย
วันนี้ (28 ธันวาคม 2564) เวลา 14.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายรัคมัต บูดีมัน (H.E. Mr. Rachmat Budiman) เอกอัครราชทูตสาธารณรัฐอินโดนีเซียประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับหน้าที่ โดยสรุปสาระสําคัญของการหารือ ดังนี้
รองนายกรัฐมนตรีกล่าวยินดีกับเอกอัครราชทูตอินโดนีเซียฯ ในโอกาสเข้ารับหน้าที่ พร้อมทั้งชื่นชมความสัมพันธ์อันดีระหว่างไทยกับอินโดนีเซียที่ดําเนินมาอย่างราบรื่น โดยอินโดนีเซียเป็นประเทศที่มีความใกล้ชิดและเป็นพันธมิตรที่สําคัญของไทยทั้งในระดับภูมิภาคและระหว่างประเทศ ซึ่งรองนายกรัฐมนตรีเห็นว่าทั้งสองฝ่ายยังมีศักยภาพที่จะเพิ่มพูนความร่วมมือระหว่างกันได้อีกมาก โดยเฉพาะในด้านวัฒนธรรม การท่องเที่ยว และการค้าการลงทุน นอกจากนี้ รองนายกรัฐมนตรีเชื่อมั่นว่า ด้วยประสบการณ์และความเชี่ยวชาญของเอกอัครราชทูตอินโดนีเซียฯ จะมีส่วนสําคัญในการส่งเสริมความสัมพันธ์และความร่วมมือระหว่างกันให้แน่นแฟ้นมากยิ่งขึ้น โดยรัฐบาลไทยพร้อมให้การสนับสนุนการดําเนินงานของเอกอัครราชทูตอินโดนีเซียฯ อย่างเต็มที่
เอกอัครราชทูตอินโดนีเซียฯ ขอบคุณรองนายกรัฐมนตรีที่สละเวลาให้เข้าเยี่ยมคารวะ ยินดีที่ได้ดํารงตําแหน่งเอกอัครราชทูตสาธารณรัฐอินโดนีเซียประจําประเทศไทย ชื่นชอบและได้มีโอกาสเดินทางไปท่องเที่ยวหลายจังหวัดในประเทศไทย รู้สึกเหมือนเป็นบ้านอีกหลังหนึ่ง ทั้งนี้ ไทยและอินโดนีเซียมีความสัมพันธ์และความร่วมมือที่ใกล้ชิดกัน เอกอัครราชทูตอินโดนีเซียฯ ยืนยันพร้อมสานต่อและส่งเสริมความร่วมมือระหว่างกันให้แน่นแฟ้นยิ่งขึ้น พร้อมทั้งชื่นชมการจัดการควบคุมสถานการณ์โควิด-19 ของรัฐบาลไทย โดยอินโดนีเซียหวังที่จะได้แลกเปลี่ยนเรียนรู้ประสบการณ์ของไทย โดยเฉพาะโครงการ Phuket Sandbox ของไทย และพร้อมสนับสนุนให้ชาวอินโดนีเซียเดินทางมาท่องเที่ยวในไทยมากขึ้น โดยเฉพาะในจังหวัดภูเก็ต
โอกาสนี้ ทั้งสองฝ่ายเห็นพ้องเพิ่มพูนความร่วมมือในสาขาที่มีศักยภาพร่วมกัน โดยในด้านการค้าและการลงทุน ทั้งสองฝ่ายยินดีที่ไทยและอินโดนีเซียมีการแลกเปลี่ยนการลงทุนระหว่างกันมากขึ้น โดยเอกอัครราชทูตอินโดนีเซียฯ พร้อมดูแลและอํานวยความสะดวกให้แก่นักลงทุนไทยในอินโดนีเซีย ซึ่งไทยก็พร้อมให้การสนับสนุนและอํานวยความสะดวกแก่นักลงทุนชาวอินโดนีเซียเช่นกัน นอกจากนี้ ไทยและอินโดนีเซียยังมีความร่วมมือด้านการศึกษาที่ใกล้ชิด โดยมีการแลกเปลี่ยนนักเรียนนักศึกษาระหว่างกันมาโดยตลอด ซึ่งเอกอัครราชทูตอินโดนีเซียฯ ได้ขอบคุณรัฐบาลไทยที่ดูแลนักเรียนนักศึกษาชาวอินโดนีเซียเป็นอย่างดี พร้อมทั้งเห็นโอกาสจากความคล้ายคลึงทางวัฒนธรรมของทั้งสองประเทศ จึงหวังว่าทั้งสองประเทศจะสามารถเพิ่มพูนความร่วมมือด้านการศึกษาและแลกเปลี่ยนเรียนรู้วัฒนธรรมระหว่างสองประเทศให้ใกล้ชิดมากยิ่งขึ้น โดยเฉพาะการแลกเปลี่ยนเรียนรู้ทางด้านภาษาของกันและกัน
ในตอนท้าย รองนายกรัฐมนตรีเน้นย้ําบทบาทสําคัญของไทยและอินโดนีเซียในเวทีระหว่างประเทศ โดยในปี 2565 ไทยจะเป็นเจ้าภาพการจัดการประชุม APEC และอินโดนีเซียจะเป็นเจ้าภาพการประชุม G20 ซึ่งรองนายกรัฐมนตรีเชื่อมั่นว่าจะเป็นโอกาสสําคัญให้ไทยและอินโดนีเซียได้แสดงศักยภาพและบทบาทที่สร้างสรรค์ในเวทีระหว่างประเทศ ด้านเอกอัครราชทูตอินโดนีเซียฯ พร้อมสนับสนุนการเป็นเจ้าภาพ APEC ของไทยอย่างเต็มที่
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 10 ตุลาคม 2564​ พบพนักงานติดเชื้อไวรัส COVID-19 จำนวน​ 3 ราย​
วันอาทิตย์ที่ 10 ตุลาคม 2564
ประกาศ ขสมก. ประจําวันที่ 10 ตุลาคม 2564​ พบพนักงานติดเชื้อไวรัส COVID-19 จํานวน​ 3 ราย​
ประกาศ ขสมก. ประจําวันที่ 10 ตุลาคม 2564​ พบพนักงานติดเชื้อไวรัส COVID-19 จํานวน​ 3 ราย​
1) พนักงานเก็บค่าโดยสารรถธรรมดา สาย 82 เพศหญิง อายุ 44 ปี
2)​ พนักงานขับรถโดยสารธรรมดา สาย 82 เพศชาย อายุ 34 ปี
3)​พนักงานขับรถประจําสํานักงาน อู่ฟาร์มจระเข้ เขตการเดินรถที่ 3 เพศชาย อายุ 54 ปี
รัฐบาลไทย-ข่าวทำเนียบรัฐบาล-ก.เกษตรฯ ตั้ง "องค์กรชุมชนประมงท้องถิ่น" 2,600 องค์กร ใน 50 จังหวัด พร้อมดันเป็น หมู่บ้านประมงท่องเที่ยว (Fisherman’s Village Resort)
วันพฤหัสบดีที่ 5 พฤษภาคม 2565
ก.เกษตรฯ ตั้ง "องค์กรชุมชนประมงท้องถิ่น" 2,600 องค์กร ใน 50 จังหวัด พร้อมดันเป็น หมู่บ้านประมงท่องเที่ยว (Fisherman’s Village Resort)
.....
กระทรวงเกษตรและสหกรณ์ เผยว่า ระหว่างปี 63 - 65 ได้จัดตั้งองค์กรชุมชนประมงท้องถิ่นแล้ว จํานวน 2,600 องค์กร ภายใต้โครงการพัฒนาอาชีพและส่งเสริมความเข้มแข็งของชุมชนประมง
.
ซึ่งจะส่งผลให้เกิดความมั่นคงทางด้านอาหาร ช่วยเพิ่มมูลค่าผลิตภัณฑ์สินค้าประมง และสามารถต่อยอดกิจกรรมจากอาชีพการทําประมง จนเกิดความมั่นคงในการประกอบอาชีพได้
.
ล่าสุด ปีงบประมาณ 65 ได้จัดสรรงบให้กับชุมชนประมงท้องถิ่น 200 ชุมชน ที่ผ่านการคัดเลือกจากคณะกรรมการขับเคลื่อนนโยบายกรมประมง ประกอบด้วย องค์กรชุมชนประมงท้องถิ่นด้านชายฝั่ง 81 องค์กร ด้านประมงน้ําจืด 83 องค์กร และด้านแปรรูป 36 องค์กร ๆ ละ 100,000 บาท เพื่อให้ชุมชนฯ นําไปดําเนินการพัฒนาอาชีพด้านประมงตามความต้องการและสอดคล้องกับบริบทของแต่ละชุมชน
.
นอกจากนี้ ยังขับเคลื่อน "โครงการฟิชเชอร์แมนวิลเลจรีสอร์ต (Fisherman’s Village Resort )" มุ่งส่งเสริมชุมชนประมงชายฝั่งที่มีศักยภาพ 22 จังหวัด ให้เป็นแหล่งท่องเที่ยวได้ 53 แห่ง โดยนําแนวทางการท่องเที่ยวเชิงสุขภาพ (wellness tourism) มาประยุกต์ใช้
.
พร้อมกับส่งเสริมการตลาดแบบออนไลน์ (Online Market) ที่จะช่วยสนับสนุนการขายและการประชาสัมพันธ์ ซึ่งจะสร้างรายได้ให้กับหมู่บ้านประมงมากขึ้น
.
อ่านเพิ่มเติม คลิกhttps://www.thaigov.go.th/news/contents/details/54118
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“รมว.วราวุธ” ชวน ปชช. เพิ่มพื้นที่สีเขียว น้อมรำลึก พระมหากรุณาธิคุณ "สมเด็จย่า" เนื่องในวันรักต้นไม้ประจำปีของชาติ
วันพุธที่ 20 ตุลาคม 2564
“รมว.วราวุธ”  ชวน ปชช. เพิ่มพื้นที่สีเขียว น้อมรําลึก พระมหากรุณาธิคุณ "สมเด็จย่า" เนื่องในวันรักต้นไม้ประจําปีของชาติ
“รมว.วราวุธ”  ชวน ปชช. เพิ่มพื้นที่สีเขียว น้อมรําลึก พระมหากรุณาธิคุณ "สมเด็จย่า" เนื่องในวันรักต้นไม้ประจําปีของชาติ
“รมว.วราวุธ” ชวน ปชช. เพิ่มพื้นที่สีเขียว น้อมรําลึก พระมหากรุณาธิคุณ "สมเด็จย่า" เนื่องในวันรักต้นไม้ประจําปีของชาติ
วันนี้ (20 ตุลาคม 2564) เวลา 11.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ร่วมกิจกรรมบํารุงรักษาต้นไม้ เนื่องในวันรักต้นไม้ประจําปีของชาติ ประจําปี 2564 ซึ่งจัดขึ้นโดย กรมป่าไม้ พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) และคณะผู้บริหารกระทรวงฯ เข้าร่วมกิจกรรม
นายวราวุธ ศิลปอาชา รมว.ทส. กล่าวว่า สืบเนื่องจากมติ ครม. เมื่อวันที่ 26 มิ.ย. 2533 กําหนดให้วันที่ 21 ต.ค. ของทุกปี ซึ่งเป็นวันคล้ายวันพระราชสมภพของสมเด็จพระศรีนครินทราบรมราชชนนี (สมเด็จย่า) เป็นวันบํารุงรักษาต้นไม้ประจําปีของชาติ ต่อมา ครม. ได้มีมติ เมื่อวันที่ 15 ต.ค. 2533 ให้ใช้ชื่อว่า “วันรักต้นไม้ประจําปีของชาติ” เพื่อเป็นการน้อมรําลึกถึงพระมหากรุณาธิคุณของสมเด็จพระศรีนครินทราบรมราชชนนี ที่ทรงประกอบพระราชกรณียกิจอันเป็นประโยชน์แก่สังคม และอาณาประชาราษฎร์อย่างอเนกอนันต์ต่อการฟื้นฟูทรัพยากรธรรมชาติและสิ่งแวดล้อม โดยเฉพาะอย่างยิ่ง การปลูกและบํารุงรักษาต้นไม้ ซึ่งการจัดกิจกรรมในวันนี้เป็นความร่วมมือของทุกภาคส่วน ที่เล็งเห็นความสําคัญของต้นไม้ที่ปลูกไว้ตามสถานที่ต่างๆ ที่เจริญเติบโตงอกงามจําเป็นต้องได้รับการดูแล ตลอดจนช่วยกระตุ้นให้เกิดจิตสํานึกและเกิดกระแสการอนุรักษ์ทรัพยากรธรรมชาติ เพื่อให้ไม้ใหญ่สามารถเจริญเติบโตเป็นต้นไม้ที่แข็งแรงไว้ให้กับเยาวชนรุ่นหลังต่อไป
สําหรับกิจกรรมภายในงาน ประกอบด้วย การจัดทีม "รุกขกร" หรือ “หมอต้นไม้” ในการให้ความรู้ทางวิชาการ และการปฏิบัติ ที่ถูกต้องในการดูแลต้นไม้ เช่น การตัดแต่งกิ่ง การบํารุง ดูแล รักษาต้นไม้ ตลอดจนนิทรรศการ โครงการพระราชดําริ โครงการและกิจกรรมการปลูกต้นไม้ และปลูกป่าเฉลิมพระเกียรติ เนื่องในโอกาสมหามงคล พระราชพิธีบรมราชาภิเษก "รวมใจไทย ปลูกต้นไม้ เพื่อแผ่นดิน" เรื่องป่านันทนาการ และโครงการจัดที่ดินทํากินให้ชุมชน ตามนโยบายรัฐบาล (คทช.)
ทั้งนี้ ประชาชนที่สนใจ สามารถติดต่อขอรับกล้าไม้ได้ที่หน่วยงานเพาะชํากล้าไม้ในสังกัดกรมป่าไม้ทั่วประเทศ หรือสอบถามได้ที่เบอร์ 0 2561 4292–3 ต่อ 5551
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. เน้นย้ำ “ยังไม่มีการล็อคดาวน์” พร้อมขอให้การเดินทางข้ามจังหวัดในกรณีจำเป็น และปฏิบัติตามมาตรการสาธารณสุข
วันพฤหัสบดีที่ 8 กรกฎาคม 2564
ผู้ช่วยโฆษก ศบค. เน้นย้ํา “ยังไม่มีการล็อคดาวน์” พร้อมขอให้การเดินทางข้ามจังหวัดในกรณีจําเป็น และปฏิบัติตามมาตรการสาธารณสุข
ผู้ช่วยโฆษก ศบค. เน้นย้ํา “ยังไม่มีการล็อคดาวน์” พร้อมขอให้การเดินทางข้ามจังหวัดในกรณีจําเป็น และปฏิบัติตามมาตรการสาธารณสุข
วันนี้ (8 กรกฎาคม 2564) ณ โถงกลาง ตึกสันติไมตรี ทําเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 (ศบค.) ตอบคําถามสื่อมวลชนกรณีกระแสข่าวเรื่องการล็อคดาวน์ 14 วัน และห้ามออกจากบ้าน โดยยืนยันว่า ขณะนี้ยังไม่มีคําว่าล็อคดาวน์ โดยสิ่งที่สาธารณสุขเสนอในที่ประชุมวันนี้เป็นเรื่องของการปรับมาตรการ โดยที่จะมีรายละเอียดว่ากิจการและกิจกรรมใด จะมีการปรับระยะเวลาอย่างไร ในพื้นที่ใด จังหวัดใด แต่ยังไม่ได้มีการสรุปเป็นข้อสรุป ต้องนําเสนอที่ประชุม สบค. ชุดใหญ่ เพื่อพิจารณา และอนุมัติในการประชุม ศบค. ใหญ่ในวันพรุ่งนี้ (9 กรกฎาคม 2564)
สําหรับเรื่องการเดินทางโดยเฉพาะการเดินทางข้ามจังหวัด โดยที่มีรายงานยอดผู้ติดเชื้อที่สูงขึ้นในสัปดาห์ 2 สัปดาห์ที่ผ่านมา ได้เน้นย้ําเสมอให้พี่น้องประชาชนงดเว้นการเดินทาง ไม่แนะนําให้เดินทาง ยกเว้นกรณีมีความจําเป็นจริงๆ ส่วนบุคคลที่กําลังรอผลตรวจว่าติดเชื้อหรือไม่ และมีการเดินทาง ขอให้ทางโรงพยาบาลที่ตรวจเน้นย้ําด้วยว่าขณะรอผลตรวจไม่ควรเดินทาง รวมทั้งอีกกรณีนึงก็คือรู้ผลตรวจแล้วว่าพบเชื้อ และมีการพยายามเดินทางกลับภูมิลําเนาเพื่อไปรับการรักษา ก็ไม่แนะนําเช่นกัน เพราะว่าในกรณีที่มีการติดเชื้อ อาจจะต้องพักผ่อน พักปอดเพราะว่าการที่เดินทางมีความเหนื่อยล้า บางทีทําให้อาการปอดอักเสบทรุดลงอย่างรวดเร็ว และมีความเป็นห่วงในเรื่องของการแพร่กระจายเชื้อไปยังผู้อื่นในกรณีที่เดินทางด้วย อย่างไรก็ตามในกรณีที่มีความจําเป็น สาธารณสุขแนะนําว่า ก่อนเดินทางขอให้ติดต่อไปยังศูนย์ประสานงานรับคนกลับบ้านของจังหวัดปลายทาง ซึ่งอาจจะเป็นสํานักงานสาธารณสุขจังหวัด โรงพยาบาล หรือเป็นบุคลากรสาธารณสุข โดยอย่านําเพียงผลการตรวจว่าติดเชื้อไปเฉยๆ เพราะทางโรงพยาบาลปลายทางเตรียมการรับมือและการดูแลไม่ทัน นอกจากนี้ ในการเดินทางต้องเดินทางโดยรถส่วนตัวเท่านั้น สวมหน้ากากอนามัยตลอดเวลา มีการลดกระจกเพื่อระบายอากาศเป็นระยะ เตรียมหน้ากากอนามัย เจลแอลกอฮอล์ให้เพียงพอ และเตรียมยารักษาโรคไปด้วย รวมทั้งมีข้อแนะนําให้เตรียมอาหารและน้ํา ไม่ควรแวะพักปั๊มน้ํามัน เพราะว่าอาจจะมีความเสี่ยงในการแพร่กระจายเชื้อ
ผู้ช่วยโฆษก ศบค. ระบุว่า สิ่งสําคัญก็คือ ในกรณีที่จําเป็นต้องเดินทาง บุคลากรสาธารณสุขในจังหวัดปลายทางต้องรับรู้ หรือครอบครัว เพื่อนฝูง ญาติมิตร ต้องรับรู้และต้องเข้าใจว่าเมื่อเดินทางกลับไปแล้วจะต้องแยกกักตัว แม้ว่าจะยังไม่ได้มีผลยืนยันว่าเป็นผู้ติดเชื้อ แต่ถือได้ว่าเป็นการเดินทางจากพื้นที่เสี่ยงสีแดง สีแดงเข้ม เพราะฉะนั้นการกักตัวเป็นสิ่งที่ต้องขอให้ทุกคนต้องทําร้อยเปอร์เซ็นต์ พร้อมฝากไว้ว่า มาตรการที่จะเสนอ ศบค. ชุดใหญ่ในวันพรุ่งนี้ อาจจะทําให้เกิดความติดขัด ความไม่สะดวกแก่พี่น้องประชาชนในบางส่วน ซึ่งต้องขออภัยมา ณ ที่นี้ ทั้งนี้ การปรับมาตรการให้เข้มขึ้นเป็นสิ่งจําเป็น พร้อมขอบคุณทุกภาคส่วน ทั้งสถานประกอบการ และประชาชน เน้นย้ําเรามีความอดทนในวันนี้ ที่สุดเราต้องชนะ
รัฐบาลไทย-ข่าวทำเนียบรัฐบาล-ปลัด วธ. เป็นประธานซักซ้อมการนำเสนอเพื่อเตรียมความพร้อมในการชี้แจงต่อคณะกรรมาธิการวิสามัญพิจารณาศึกษาร่างพระราชบัญญัติงบประมณรายจ่ายประจำปีงบประมาณ พ.ศ. ๒๕๖๕ วุฒิสภา
วันพุธที่ 7 กรกฎาคม 2564
ปลัด วธ. เป็นประธานซักซ้อมการนําเสนอเพื่อเตรียมความพร้อมในการชี้แจงต่อคณะกรรมาธิการวิสามัญพิจารณาศึกษาร่างพระราชบัญญัติงบประมณรายจ่ายประจําปีงบประมาณ พ.ศ. ๒๕๖๕ วุฒิสภา
ซักซ้อมการนําเสนอเพื่อเตรียมความพร้อมในการชี้แจงต่อคณะกรรมาธิการวิสามัญพิจารณาศึกษาร่างพระราชบัญญัติงบประมณรายจ่ายประจําปีงบประมาณ พ.ศ. ๒๕๖๕ วุฒิสภา
วันที่ ๗ กรกฎาคม ๒๕๖๔ เวลา ๑๐.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานซักซ้อมการนําเสนอเพื่อเตรียมความพร้อมในการชี้แจงต่อคณะกรรมาธิการวิสามัญพิจารณาศึกษาร่างพระราชบัญญัติงบประมณรายจ่ายประจําปีงบประมาณ พ.ศ. ๒๕๖๕ วุฒิสภา โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่ที่เกี่ยวข้อง เข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-“ยิ่งออมยิ่งได้” ผ่าน 4 ธนาคาร วงเงิน 40,000 ล้านบาท จำหน่ายหมดแล้ว
วันอังคารที่ 13 กรกฎาคม 2564
“ยิ่งออมยิ่งได้” ผ่าน 4 ธนาคาร วงเงิน  40,000 ล้านบาท จําหน่ายหมดแล้ว
วานนี้ (12 ก.ค.2564) เป็นวันแรกของการจําหน่ายพันธบัตรออมทรัพย์พิเศษรุ่น “ยิ่งออมยิ่งได้” ผ่าน 4 ธนาคารตัวแทนจําหน่าย วงเงิน 40,000 ลบ. ถือเป็นการปิดจําหน่ายพันธบัตรออมทรัพย์พิเศษรุ่น “ยิ่งออมยิ่งได้” ทุกช่องทางในวันนี้เมื่อเวลา 10.00 น.
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า เมื่อวานนี้ (12 กรกฎาคม 2564) เป็นวันแรกของการจําหน่ายพันธบัตรออมทรัพย์พิเศษรุ่น “ยิ่งออมยิ่งได้” ผ่าน 4 ธนาคารตัวแทนจําหน่าย วงเงิน 40,000 ล้านบาท ซึ่งเป็นการจําหน่ายต่อเนื่องจาก “ยิ่งออมยิ่งได้บนวอลเล็ต สบม.” วงเงิน 10,000 ล้านบาท เมื่อวันที่ 5 กรกฎาคม 2564 ที่ผ่านมา โดยถือเป็นการปิดการจําหน่ายพันธบัตรออมทรัพย์พิเศษรุ่น “ยิ่งออมยิ่งได้” ทุกช่องทางในวันนี้เมื่อเวลา 10.00 น. ซึ่งการจําหน่ายพันธบัตรรัฐบาลในครั้งนี้ถือได้ว่าประสบความสําเร็จอย่างดีเยี่ยม ผู้ลงทุนทั้งประชาชนทั่วไป และนิติบุคคลที่ไม่แสวงหาผลกําไรให้ความสนใจลงทุนในพันธบัตรที่มีความมั่นคง ได้รับดอกเบี้ยแน่นอน ตามระยะเวลาที่กําหนด
สบน. ขอขอบคุณประชาชนและนิติบุคคลที่ไม่แสวงหากําไรที่ให้ความสนใจลงทุนพันธบัตรออมทรัพย์พิเศษรุ่น “ยิ่งออมยิ่งได้” ทั้ง 2 รุ่น และขอบคุณธนาคารตัวแทนจําหน่ายทั้ง 4 แห่ง ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ ที่เป็นส่วนหนึ่งของความสําเร็จในครั้งนี้
ทั้งนี้ ผู้สนใจสามารถติดตามข่าวสารการจําหน่ายพันธบัตรออมทรัพย์ได้ทางเว็บไซต์ www.pdmo.go.th และ Facebook ของสํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-ผู้ตรวจดีอีเอส ลงพื้นที่ จ.นครปฐม ติดตามผลสำเร็จโครงการด้านดิจิทัล หนุนชุมชนเรียนรู้ นำเทคโนโลยีพัฒนายกระดับชุมชน
วันพฤหัสบดีที่ 25 สิงหาคม 2565
ผู้ตรวจดีอีเอส ลงพื้นที่ จ.นครปฐม ติดตามผลสําเร็จโครงการด้านดิจิทัล หนุนชุมชนเรียนรู้ นําเทคโนโลยีพัฒนายกระดับชุมชน
ผู้ตรวจดีอีเอส ลงพื้นที่ จ.นครปฐม ติดตามผลสําเร็จโครงการด้านดิจิทัล หนุนชุมชนเรียนรู้ นําเทคโนโลยีพัฒนายกระดับชุมชน
เมื่อวันที่25สิงหาคม2565นางสาวกรรวีสิทธิชีวภาคผู้ตรวจราชการกระทรวงดิจิทัลเพื่อเศรษฐกิจและสังคมลงพื้นที่จ.นครปฐมเพื่อตรวจเยี่ยมให้กําลังใจและรับฟังสรุปผลการดําเนินงานสําคัญรวมทั้งปัญหา/อุปสรรคในการดําเนินงานด้านเทคโนโลยีดิจิทัลของรัฐบาลตามนโยบายและแผนงานสําคัญในปี2565อาทิโครงการยกระดับศูนย์การเรียนICTชุมชนสู่ศูนย์ดิจิทัลชุมชนโครงการบริการอินเทอร์เน็ตสาธารณะสู่ชุมชนโครงการเน็ตประชารัฐ/เครือข่ายอาสาสมัครดิจิทัล(อสด.)โครงการจัดทําบัญชีข้อมูลภาครัฐ(GD Catalog)โครงการSmart Cityการขับเคลื่อนงานดิจิทัลเพื่อเศรษฐกิจและสังคมในระดับจังหวัดและ)โครงการปรับปรุงและเพิ่มประสิทธิภาพการตรวจวัดข้อมูลอุตุนิยมวิทยาระดับอําเภอให้เป็นระบบอัตโนมัติ เป็นต้น
พร้อมให้ข้อแนะนํา/แนวทางการดําเนินงานโดยขอให้หน่วยงานในสังกัดเน้นการทํางานใน2มิติคือการดําเนินงานตามนโยบายของกระทรวงและการสนับสนุนภารกิจของจังหวัดโดยยึดประโยชน์ของประชาชนเป็นสําคัญในการดําเนินงานต่างๆและขอให้ทํางานแบบบูรณาการร่วมกันประสานความร่วมมือของทุกหน่วยงานรวมทั้งเอื้ออํานวยภารกิจซึ่งกันและกันและขอบคุณในความร่วมมือของพี่น้องประชาชนในพื้นที่ที่เห็นความสําคัญของภารกิจกระทรวงดิจิทัลฯตลอดมา
***************
รัฐบาลไทย-ข่าวทำเนียบรัฐบาล-สำนักงานสลากฯ ปรับขนาด 2D บาร์โค้ด ตั้งแต่งวด 1 ตุลาคม 2564 เป็นต้นไป
วันพฤหัสบดีที่ 16 กันยายน 2564
สํานักงานสลากฯ ปรับขนาด 2D บาร์โค้ด ตั้งแต่งวด 1 ตุลาคม 2564 เป็นต้นไป
สํานักงานสลากกินแบ่งรัฐบาลได้ทําการปรับขนาด 2D บาร์โค้ดบนใบสลากให้มีขนาดใหญ่ขึ้นกว่าเดิม เริ่มตั้งแต่งวดวันที่ 1 ตุลาคม 2564 เป็นต้นไป เพื่อเพิ่มความสะดวกให้กับผู้รับซื้อรางวัลและประชาชนให้สามารถตรวจสอบสลากได้ง่ายและสะดวกมากยิ่งขึ้น
วันนี้ (16 กันยายน 2564) ที่สํานักงานสลากกินแบ่งรัฐบาล พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวถึงกรณีที่สํานักงานสลากกินแบ่งรัฐบาล ได้ทําการปรับขนาด 2D บาร์โค้ดบนใบสลากให้มีขนาดใหญ่ขึ้นกว่าเดิม เริ่มตั้งแต่งวดวันที่ 1 ตุลาคม 2564 เป็นต้นไป เพื่อเพิ่มความสะดวกให้กับผู้รับซื้อรางวัลและประชาชนให้สามารถตรวจสอบสลากได้ง่ายและสะดวกมากยิ่งขึ้น
พันโท หนุน ศันสนาคม กล่าวว่า การปรับขนาด 2D บาร์โค้ดบนใบสลากให้มีขนาดใหญ่ขึ้นกว่าเดิม จะเป็นการอํานวยความสะดวกให้กับประชาชนผู้ซื้อสลาก และผู้รับซื้อรางวัลสามารถตรวจสอบสลากได้ง่ายขึ้น ทั้งนี้ก่อนการใช้งานแอปพลิเคชัน Glo Lottery Official ควรอัปเดตเวอร์ชั่นทุกครั้ง ทั้งนี้ ขอให้ประชาชนผู้ซื้อสลากทําการตรวจพิสูจน์สลากเบื้องต้น ณ จุดขายอย่างละเอียดรอบคอบตามวิธีการที่สํานักงานสลากแนะนําและได้ระบุไว้ในเว็บไซต์สํานักงานฯ หากเป็นผู้รับซื้อรางวัล จะต้องตรวจดูบัตรประชาชนของผู้นําสลากมาขอรับรางวัล พร้อมถ่ายสําเนาหรือถ่ายภาพและบันทึกสําเนาหรือภาพถ่าย พร้อมทั้งบันทึกรายละเอียดและหมายเลขโทรศัพท์ติดต่อไว้หลังสลาก โดยให้ผู้ขอรับรางวัลลงลายมือชื่อ หรือพิมพ์ลายนิ้วมือไว้เพื่อเป็นหลักฐานเหมือนเช่นเดิม
ผู้อํานวยการกล่าวในตอนท้ายว่า การสแกน 2D บาร์โค้ด บนใบสลาก เป็นวิธีหนึ่งในอีกหลายวิธีในการตรวจสอบสลากกินแบ่งรัฐบาลว่าเป็นสลากปลอมหรือไม่ อย่างไรก็ตาม ควรทําการตรวจสอบสลากตามวิธีการที่สํานักงานสลากกินแบ่งรัฐบาลแนะนําอย่างครบถ้วนทุกขั้นตอน สําหรับผู้กระทําหรือนําสลากปลอมแปลงหรือแก้ไขไปใช้ขอรับรางวัลที่สํานักงานสลากฯ หรือที่อื่นใด มีความผิดถูกดําเนินคดีอาญา ตามมาตรา 265 ผู้ใดปลอมเอกสารสิทธิหรือเอกสารราชการ ต้องระวางโทษจําคุกตั้งแต่หกเดือนถึงห้าปี และปรับตั้งแต่หนึ่งหมื่นบาทถึงหนึ่งแสนบาท ทั้งนี้สํานักงานสลากฯ มีเจ้าหน้าที่ในส่วนงานที่เชี่ยวชาญเกี่ยวกับการตรวจพิสูจน์สลากโดยเฉพาะเพื่อให้บริการประชาชน หากมีข้อสงสัยสามารถสอบถามมาที่สํานักงานสลากกินแบ่งรัฐบาล กลุ่มงานตรวจพิสูจน์ สํานักจ่ายรางวัล โทร.02-528-9641-44, 02-528-8888 ต่อ 9641-44
รัฐบาลไทย-ข่าวทำเนียบรัฐบาล-ก.เกษตรฯ เร่งติดตามโครงการยกระดับแปลงใหญ่ฯ
วันพฤหัสบดีที่ 14 ตุลาคม 2564
ก.เกษตรฯ เร่งติดตามโครงการยกระดับแปลงใหญ่ฯ
ก.เกษตรฯ เร่งติดตามโครงการยกระดับแปลงใหญ่ฯ ให้ได้ตามวัตถุประสงค์โครงการ เพื่อประโยชน์สูงสุดต่อพี่น้องเกษตรกร
นายอําพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมติดตามโครงการยกระดับแปลงใหญ่ด้วยเกษตรสมัยใหม่และเชื่อมโยงตลาดครั้งที่3/2564ผ่านระบบVideo Conference (Zoom Meeting)จากห้องประชุมสํานักส่งเสริมและจัดการสินค้าเกษตรชั้น5อาคารส่งเสริมการเกษตรเบญจสิริกิต์กรมส่งเสริมการเกษตรโดยที่ประชุมได้รับทราบรายงานผลการดําเนินงานโครงการซึ่งมีกลุ่มแปลงใหญ่ที่เข้าร่วมโครงการทั้งหมดจํานวน3,379กลุ่มกลุ่มแปลงใหญ่มีการใช้จ่ายเงินแล้วจํานวน2,634แปลงคิดเป็นร้อยละ77.95และรายงานแผนการเบิกจ่ายเงินของกลุ่มแปลงใหญ่โดยมีการกําหนดให้ทุกหน่วยงานเร่งรัดให้กลุ่มแปลงใหญ่เบิกจ่ายเงินให้แล้วเสร็จภายในวันที่15ธันวาคม2564นี้
นอกจากนี้ที่ประชุมได้มอบหมายให้ฝ่ายเลขานุการปรับแผนการประชาสัมพันธ์โครงการฯจํานวน11ครั้งใน11จังหวัดและประสานข้อมูลกลุ่มแปลงใหญ่สินค้าต่างๆจากกรมเจ้าของสินค้าให้ครอบคลุมตามข้อคิดเห็นของที่ประชุมเพื่อประชาสัมพันธ์งานเชิงรุกเพื่อสร้างการรับทราบผลงานของกระทรวงเกษตรและสหกรณ์ต่อไป
รัฐบาลไทย-ข่าวทำเนียบรัฐบาล-กรมศุลกากรจัดการประชุมเชิงปฏิบัติการ “ยุทธการกำแพงพระนคร ปิดเส้นทางลักลอบขนยาเสพติดข้ามแดน” ครั้งที่ 3
วันศุกร์ที่ 22 กรกฎาคม 2565
กรมศุลกากรจัดการประชุมเชิงปฏิบัติการ “ยุทธการกําแพงพระนคร ปิดเส้นทางลักลอบขนยาเสพติดข้ามแดน” ครั้งที่ 3
กรมศุลกากรเปิดการประชุมเชิงปฏิบัติการ “ยุทธการกําแพงพระนคร” (Narcotics Operation Guardian) ปิดเส้นทางลักลอบขนยาเสพติดข้ามแดน ครั้งที่ 3 ระหว่างไทยกับกัมพูชา เพื่อแลกเปลี่ยนข้อมูลข่าวสาร พร้อมสร้างเครือข่ายทั้งในและต่างประเทศ
วันนี้ (21 กรกฎาคม 2565) กรมศุลกากรเปิดการประชุมเชิงปฏิบัติการ “ยุทธการกําแพงพระนคร” (Narcotics Operation Guardian) ปิดเส้นทางลักลอบขนยาเสพติดข้ามแดน ครั้งที่ 3 ระหว่างไทยกับกัมพูชา เพื่อแลกเปลี่ยนข้อมูลข่าวสาร พร้อมสร้างเครือข่ายทั้งในและต่างประเทศ ในการสกัดกั้นการลักลอบขนส่งยาเสพติดบริเวณชายแดนไทย-กัมพูชา ณ ห้องประชุมด่านพรมแดนคลองลึก ด่านศุลกากรอรัญประเทศ อําเภออรัญประเทศ จังหวัดสระแก้ว
นายพชร อนันตศิลป์ อธิบดีกรมศุลกากร เปิดเผยว่า กรมศุลกากรในฐานะหน่วยงานที่มีหน้าที่ป้องกันและปราบปรามการลักลอบนําเข้าส่งออกยาเสพติด อีกทั้งศูนย์อํานวยการป้องกันและปราบปรามยาเสพติดแห่งชาติ ได้มีคําสั่งแต่งตั้ง ที่ 11/2564 ลงวันที่ 3 ธันวาคม 2564 ให้อธิบดีกรมศุลกากรเป็นประธานคณะอนุกรรมการสกัดกั้นการลักลอบส่งออกและนําเข้ายาเสพติดผ่านช่องทางศุลกากร เพื่อบูรณาการการสกัดกั้นการขนส่งยาเสพติด วัตถุออกฤทธิ์ ตลอดจนสารตั้งต้นในการผลิตยาเสพติดผ่านช่องทางศุลกากร กรมศุลกากรจึงได้ดําเนินมาตรการต่าง ๆ เพื่อสกัดกั้นการลักลอบขนส่งยาเสพติดข้ามชาติให้ได้ผลอย่างเป็นรูปธรรมและมีประสิทธิภาพ โดยได้มอบหมายให้นายพงศ์เทพ บัวทรัพย์ รองอธิบดีกรมศุลกากร และ นายถวัลย์ รอดจิตต์ ผู้อํานวยการกองสืบสวนและปราบปราม ดําเนินการจัดทําปฏิบัติการ “ยุทธการกําแพงพระนคร” (Narcotics Operation Guardian) เพื่อสกัดกั้นการลักลอบขนส่งยาเสพติดตามแนวชายแดน โดยได้ร่วมมือกับศุลกากรมาเลเซีย สปป.ลาว กัมพูชา และเมียนมา รวมถึงหน่วยงานความมั่นคง ตลอดจนหน่วยงานบังคับใช้กฎหมายที่เกี่ยวข้อง ดําเนินการจัดตั้งเครือข่ายประสานงาน แลกเปลี่ยนข้อมูลข่าวสารเกี่ยวกับยาเสพติด ตลอดจนการแลกเปลี่ยนความรู้ประสบการณ์ในการป้องกันและปราบปรามยาเสพติด
นายพชร อนันตศิลป์ อธิบดีกรมศุลกากร กล่าวอีกว่า การประชุมเชิงปฏิบัติการ “ยุทธการกําแพงพระนคร” ปิดเส้นทางลักลอบขนยาเสพติดข้ามแดนครั้งนี้ เป็นครั้งที่ 3 ซึ่งครั้งที่ 1 เป็นการประชุมระหว่างไทย-มาเลเซีย และครั้งที่ 2 ไทย-สปป. ลาว ซึ่งการประชุมครั้งนี้ นายถวัลย์ รอดจิตต์ ผู้อํานวยการกองสืบสวนและปราบปราม เป็นหัวหน้าคณะ ผู้แทนกรมศุลกากร พร้อมด้วย นายประพันธ์ จันทร์ไทยศรี นายด่านศุลกากรอรัญประเทศ และคณะ ร่วมประชุมหารือกับ นายดารา เรี๊ยะสะไม รองผู้ว่าการกรุงปอยเปต หัวหน้าคณะผู้แทนกัมพูชา และคณะ พร้อมกับตัวแทนหน่วยงานที่ปฏิบัติงานสกัดกั้นการลักลอบขนส่งยาเสพติดตามแนวชายแดนไทย–กัมพูชา ในประเด็นสถานการณ์การลักลอบขนส่งยาเสพติดในพื้นที่ชายแดนไทย-กัมพูชา ตลอดจนการแลกเปลี่ยนข้อมูลข่าวสารและสร้างเครือข่ายการประสานงานร่วมกัน เพื่อเพิ่มประสิทธิภาพในการป้องกันและปราบปรามการลักลอบขนส่งยาเสพติดในพื้นที่ชายแดนทางภาคตะวันออกของประเทศไทย
สําหรับกําหนดการประชุมเชิงปฏิบัติการ “ยุทธการกําแพงพระนคร ปิดเส้นทางลักลอบขนยาเสพติดข้ามแดน” ครั้งที่ 4 จะจัดขึ้นในวันที่ 3 สิงหาคม 2565 โดยเป็นการประชุมหารือร่วมระหว่างศุลกากรไทยกับศุลกากรเมียนมา ณ ด่านศุลกากรแม่สาย อําเภอแม่สาย จังหวัดเชียงราย
รัฐบาลไทย-ข่าวทำเนียบรัฐบาล-ธ.ก.ส. โอนเงินค่าสินไหมประกันภัยข้าวนาปีและข้าวโพดเลี้ยงสัตว์ ปีการผลิต 2564 กว่า 1.5 พันล้านบาท
วันจันทร์ที่ 7 มีนาคม 2565
ธ.ก.ส. โอนเงินค่าสินไหมประกันภัยข้าวนาปีและข้าวโพดเลี้ยงสัตว์ ปีการผลิต 2564 กว่า 1.5 พันล้านบาท
ธ.ก.ส.โอนเงินค่าสินไหมทดแทนแก่เกษตรกรในโครงการประกันภัยข้าวนาปีและข้าวโพดเลี้ยงสัตว์ปีการผลิต 2564 จํานวนกว่า 1.5 พันล้านบาท ช่วยบรรเทาความเสียหายและลดความเสี่ยงด้านการผลิตแก่เกษตรกรกว่า 1 แสนราย พื้นที่การเกษตรกว่า 1.2 ล้านไร่
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. มุ่งดําเนินงานเพื่อช่วยเหลือเกษตรกรในการสร้างภูมิคุ้มกันและบริหารจัดการความเสี่ยงด้านการผลิตโดยใช้การประกันภัยข้าวนาปีและข้าวโพดเลี้ยงสัตว์เป็นเครื่องมือคุ้มครองความเสียหายจากกรณีเกิดภัยธรรมชาติและมีเป้าหมายในการทําประกันภัยบนพื้นที่การเกษตรทั่วประเทศกว่า46 ล้านไร่
ปัจจุบันโครงการประกันภัยข้าวนาปีและข้าวโพดเลี้ยงสัตว์ ปีการผลิต 2564ใกล้สิ้นสุดระยะเวลาการประกันภัยโดยธ.ก.ส.ได้จ่ายค่าสินไหมทดแทนประกันภัยข้าวนาปีไปแล้วจํานวน 12 ครั้ง เป็นเงินกว่า 1,522 ล้านบาท พื้นที่เสียหาย 1.2 ล้านไร่และประกันภัยข้าวโพดเลี้ยงสัตว์ จํานวน 8 ครั้ง เป็นเงิน 34 ล้านบาท พื้นที่เสียหาย 22,945 ไร่โดยมีเกษตรกรได้รับประโยชน์รวมกว่า 113,931 ราย ซึ่งประกันคุ้มครองความเสียหายจากภัยธรรมชาติ 7 ภัยได้แก่ ภัยน้ําท่วม/ฝนตกหนัก ภัยแล้ง/ฝนแล้ง/ฝนทิ้งช่วง ลมพายุ/พายุไต้ฝุ่น ภัยอากาศหนาว/น้ําค้างแข็ง ลูกเห็บ ไฟไหม้ และช้างป่า โดยโครงการประกันภัยข้าวนาปี ให้วงเงินคุ้มครองจํานวน 1,260 บาทต่อไร่ โครงการประกันภัยข้าวโพดเลี้ยงสัตว์1,500 บาทต่อไร่ และในกรณีเกิดภัยศัตรูพืช/โรคระบาด โครงการประกันภัยข้าวนาปี ให้วงเงินคุ้มครอง 630 บาทต่อไร่โครงการประกันภัยข้าวโพดเลี้ยงสัตว์ให้วงเงินคุ้มครอง 750 บาทต่อไร่
ในการดําเนินงานเมื่อเกษตรกรผู้ทําประกันภัยได้รับความเสียหายจะแจ้งความเสียหายที่สํานักงานเกษตรอําเภอในพื้นที่ จากนั้นสํานักงานเกษตรอําเภอทําการส่งข้อมูลไปยังสมาคมประกันวินาศภัย เพื่อประเมินข้อมูลความเสียหายเมื่อตรวจสอบแล้วครบถ้วน สมาคมฯ จะพิจารณาจ่ายค่าสินไหมทดแทนตามเงื่อนไขภายใน 15 วันผ่านระบบธ.ก.ส. จากนั้น ธ.ก.ส. จะดําเนินการโอนเงินค่าสินไหมทดแทนเข้าบัญชีเงินฝากของเกษตรกรโดยตรง
ทั้งนี้ ปีการผลิต 2564 มีเกษตรกรให้ความสนใจทําประกันภัยข้าวนาปีจํานวน3.59 ล้านราย พื้นที่การเกษตรกว่า 43 ล้านไร่ และประกันภัยข้าวโพดเลี้ยงสัตว์ จํานวน 96,620 ราย พื้นที่การเกษตรกว่า 1.5 ล้านไร่ ซึ่งช่วยสร้างภูมิคุ้มกันในการบริหารจัดการความเสี่ยงด้านการผลิตได้เป็นอย่างดี โอกาสนี้ ธ.ก.ส. ขอเชิญชวนเกษตรกรเข้าร่วมโครงการดังกล่าวเพราะเป็นประโยชน์มาก โดยเฉพาะในสถานการณ์การเปลี่ยนแปลงด้านภูมิอากาศโลกที่มีแนวโน้มรุนแรงและมีความถี่มากขึ้น
รัฐบาลไทย-ข่าวทำเนียบรัฐบาล-เห็นชอบแผนปฏิบัติการ BCG พ.ศ.2564-2570
วันอังคารที่ 15 กุมภาพันธ์ 2565
เห็นชอบแผนปฏิบัติการ BCG พ.ศ.2564-2570
วันศุกร์ที่ 11 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลมุ่งมั่นสร้างเศรษฐกิจที่สมดุลและยั่งยืนโดยเห็นชอบร่างแผนปฏิบัติการด้านการขับเคลื่อนการพัฒนาประเทศด้วยโมเดลเศรษฐกิจ BCG พ.ศ.2564 – 2570 ประกอบด้วย การสร้างความยั่งยืนของฐานทรัพยากรด้วยการจัดสมดุลระหว่างการอนุรักษ์และการใช้ประโยชน์ การพัฒนาชุมชนและเศรษฐกิจฐานรากให้เข้มแข็งด้วยทุนทรัพยากร อัตลักษณ์ ความคิดสร้างสรรค์ และเทคโนโลยีสมัยใหม่ การยกระดับอุตสาหกรรม 5 สาขา ได้แก่ เกษตรและอาหาร การแพทย์และสุขภาพ พลังงาน การท่องเที่ยวและเศรษฐกิจสร้างสรรค์ และสาขาเศรษฐกิจหมุนเวียน ให้สามารถแข่งขันได้อย่างยั่งยืน และการสร้างความสามารถในการตอบสนองต่อการเปลี่ยนแปลงของโลก ให้เกิดผลสัมฤทธิ์และเป็นประโยชน์ต่อประชาชนให้มากที่สุด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี